17/01/2017 | Administración LocalMunicipal
Cambre
Bases da convocatoria pública de subvención municipal á creación de empresas do Concello de Cambre-Programa Cambre Emprende 2016

O Pleno municipal, na sesión ordinaria do día 28 de decembro de 2016, aprobou as bases da convocatoria de subvención municipal á creación de empresas do Concello de Cambre - Programa Cambre Emprende 2016, así como a súa convocatoria, tal e como se transcriben a continuación: BASES REGULADORAS DA CONVOCATORIA DO PROGRAMA AXUDAS MUNICIPAIS Á CREACIÓN DE EMPRESAS. PROGRAMA CAMBRE EMPRENDE 2016 Base 1º: Disposición xeral 1.1. A convocatoria de subvencións municipais á creación de empresas do Concello de Cambre, programa “Cambre Emprende”, ten por obxecto incentivar a creación de empresas e fomentar a actividade económica de acordo ao disposto na Lei 14/2013, do 27 de setembro, de apoio aos emprendedores e á súa internacionalización e na Lei 9/2013, do 19 de decembro, do emprendemento e da competitividade económica de Galicia e na Lei 9/2007, do 13 de xuño, de subvencións de Galicia; no que resulte de aplicación na Lei 38/2003, do 17 de novembro, xeral de subvencións e no seu regulamento de desenvolvemento aprobado polo Real decreto 887/2006, do 21 de xullo, e no título V “Subvencións” das bases de execución do orzamento para o exercicio 2016 do Concello de Cambre.1.2. A xestión destas axudas realizarase de acordo cos seguintes principios: a) Publicidade, transparencia, concorrencia, obxectividade, igualdade e non discriminación. b) Eficacia no cumprimento dos obxectivos fixados. c) Eficiencia na asignación e utilización dos recursos públicos.1.3. A cantidade global máxima para esta convocatoria ascende a 50.000,00 euros con cargo á aplicación orzamentaria 2016 433 47000 “Fomento emprego Cambre emprende”. En calquera caso, a concesión de subvencións e o recoñecemento das contías quedará condicionada á existencia de crédito axeitado e suficiente na aplicación orzamentaria. Base 2º: Obxecto e persoas beneficiarias 2.1.) Obxecto A finalidade deste programa é contribuír á posta en marcha de novos proxectos empresariais emprendidos no Concello de Cambre, con independencia da súa forma xurídica, que faciliten a creación do seu propio posto de traballo para as persoas desempregadas que os leven a cabo. Ao abeiro do programa Cambre Emprende 2016, as axudas dirixiranse ás altas no Réxime especial dos/as traballadores/as por conta propia ou autónomos/as (RETA) ou nalgunha das mutualidades dos colexios profesionais que, cumprindo os requisitos e condicións establecidas nel, se formalicen desde o 1 xullo de 2015 ao 30 de setembro de 2016, ambos os dous incluídos. Estas axudas serán tramitadas en réxime de concorrencia non competitiva. As solicitudes tramitaranse ata esgotar o crédito aprobado para a convocatoria.2.2.) Persoas beneficiarias 2.2.1. Poderán ser beneficiarias da axuda deste programa as persoas físicas que reúnan os seguintes requisitos: - Que estean desempregadas no momento de iniciar a actividade empresarial: o Entenderase por persoa desempregada a que careza de ocupación segundo o informe de vida laboral da Tesourería Xeral da Seguridade Social ou, se é o caso, segundo o certificado de non inscrición da mutualidade do colexio profesional, o día anterior á data da súa solicitude de alta no RETA da Seguridade Social ou mutualidade de colexio profesional. o Entenderase como data de inicio da actividade empresarial a da solicitude de alta no RETA ou na mutualidade do colexio profesional do que se trate. - Que se dean de alta no RETA ou nalgunha mutualidade dos colexios profesionais, ben como titulares ou cotitulares do negocio ou explotación, ben como autónomos/as colaboradores/as ou ben como socios/as promotores/as no caso de sociedades mercantís. - Que desenvolvan a súa actividade empresarial no Concello de Cambre nos seguintes termos: o En caso de desenvolver a súa actividade a través dun establecemento permanente, que este se atope radicado no termo municipal de Cambre. o En caso de que para o exercicio da actividade non se dispoña de establecemento permanente, que o domicilio fiscal da empresa estea no termo municipal de Cambre. - Que desenvolvan esta actividade como mínimo durante dezaoito meses, que se contará a partir do día de efectos de alta no RETA ou na mutualidade do colexio profesional de que se trate. - Que non desenvolvesen como traballadores/as autónomos/as: o A mesma ou similar actividade en Cambre durante os seis meses inmediatamente anteriores á data de inicio da nova actividade. Para estes efectos, entenderase por mesma actividade a coincidencia a nivel de tres díxitos da CNAE. o Calquera outra actividade en Cambre nos tres meses inmediatamente anteriores á data de inicio da nova actividade. - Que non teñan recibido a subvención ao abeiro das convocatorias anteriores do Programa Cambre Emprende.2.2.2. Non poderán obter a condición de beneficiarios/as do programa regulado nesta orde as persoas en que concorran as circunstancias sinaladas no artigo 13.2 da Lei 38/2003, e no punto 2 do artigo 10 da Lei 9/2007, do 13 de xuño de subvencións de Galicia: a) Ser condenadas mediante sentenza firme á pena de perda da posibilidade de obter subvencións ou axudas públicas. b) Solicitar a declaración de concurso, ser declaradas insolventes en calquera procedemento, terse declaradas en concurso, salvo que neste adquirira a eficacia un convenio, estar suxeitas a intervención xudicial ou ser inhabilitadas conforme á lei concursal, sen que conclúa o período de inhabilitación fixado na sentenza de cualificación do concurso. c) Dar lugar, por causa da que fosen declaradas culpables, á resolución firme de calquera contrato subscrito coa administración pública. d) Estar incursa a persoa física, os/as administradores/as das sociedades mercantís ou quen ostente a representación legal doutras persoas xurídicas nalgún dos supostos de incompatibilidades que estableza a normativa vixente. e) Non estar ao día no cumprimento das obrigas tributarias ou fronte á Seguridade Social ou ter pendente de pagamento algunha débeda coa administración pública da Comunidade Autónoma de Galicia nos termos regulamentariamente establecidos. f) Ter a residencia fiscal nun país ou territorio cualificado regulamentariamente como paraíso fiscal. g) Non estar ao día do pagamento de obrigas por reintegro de subvencións nos termos regulamentariamente establecidos. h) Ser sancionada mediante resolución firme coa perda da posibilidade de obter subvencións segundo a lei 9/2007, do 13 de xuño, de subvencións de Galicia, ou a Lei xeral tributaria.2.2.3. Non poderán obter a condición de beneficiarios/as do programa regulado nesta orde as persoas en que concorran as circunstancias sinaladas no artigo 46 bis do Texto refundido da Lei sobre infraccións e sancións na orde social, aprobado polo Real decreto lexislativo 4/2000, de 4 de agosto. Base 3º: Tipo de subvención e contía As axudas subvencionarán ata o 100% das cotas efectivamente pagadas nos 12 primeiros meses naturais do exercicio da actividade correspondentes ao RETA ou á mutualidade do colexio profesional de que se trate, tomando como referencia a base mínima de cotización para cada anualidade do RETA, 2015, 2016 ou 2017 segundo corresponda, ata o esgotamento dos fondos. Para as cotas das mutualidades dos colexios profesionais tomarase como base para subvencionar o mesmo importe que a sinalada para o RETA, no caso de que aquela excedese a contía desta. En caso contrario, só será subvencionable ata o 100 % da contía realmente aboada como cota na mutualidade correspondente, ata o esgotamento dos fondos. Base 4º: Concorrencia con outras subvencións Esta subvención é incompatible con calquera outra subvención polo mesmo concepto do proxecto ou actividade empresarial outorgada por outras institucións, e, nomeadamente, cos pagamentos das cotas do RETA ou da mutualidade de colexio profesional do que se trate a través da prestación por desemprego na súa modalidade de pagamento único. Base 5º: Solicitudes, documentación e prazo As solicitudes de axudas e subvencións dirixiranse ao/á Alcalde/sa do Concello de Cambre e presentaranse en calquera dos rexistros do Concello de Cambre ou por calquera das formas previstas no artigo 16.4 da Lei 39/2015, do 1 de outubro, do procedemento administrativo común das administracións públicas. As solicitudes deberán presentarse pola persoa interesada, ou por quen ostente a súa representación, no modelo normalizado “Solicitude” que figura como anexo I a estas bases reguladoras e deberán ir acompañadas do orixinal ou copia compulsada de: a) DNI ou NIE da persoa solicitante debidamente compulsada. b) CIF e contrato de constitución, no caso de sociedades non mercantís. c) CIF e escrituras de constitución debidamente rexistradas, no caso de sociedades mercantís, xunto co poder da persoa que asina a solicitude no nome da sociedade. d) Declaración censual de alta da Axencia Tributaria (modelos 036 e/ou 037) e, se é o caso, alta no Imposto de Actividades Económicas. e) Documento de solicitude e resolución e recoñecemento da alta no correspondente réxime da Seguridade Social ou, de ser o caso, en colexio profesional e mutualidade que corresponde. f) Informe actualizado de vida laboral. g) Declaración responsable de non estar incurso nas prohibicións para obter a condición de persoa beneficiaria previstas no artigo 10 da Lei 9/2007, do 13 de xuño, de subvencións de Galicia; de non ter sido excluído/a do acceso aos beneficios derivados da aplicación dos programas de emprego conforme ao establecido no artigo 46.2 do Real decreto lexislativo 5/2000, do 4 de agosto, sobre infraccións e sancións na orde social e autorización ao Concello de Cambre á obtención das certificacións de estar ao corrente nas súas obrigas coa Administración Tributaria, coa Seguridade Social, coa Xunta de Galicia e co Concello de Cambre, segundo o modelo normalizado do anexo I. I. h) Se a actividade se desenvolve a través de sociedade, sexa cal sexa a súa forma xurídica, deberá presentarse a autorización da comprobación do cumprimento das súas obrigas tributarias pola persoa xurídica, asinada polo representante desta. i) Declaración compresiva do conxunto de todas as axudas solicitadas ou concedidas, para o mesmo proxecto ou actividade, polas administracións públicas competentes ou outros entes públicos, ou, de ser o caso, unha declaración de que non solicitou nin percibiu outras axudas ou subvencións, segundo o modelo normalizado do anexo I. II. k) Memoria económica do proxecto empresarial, asinada pola persoa solicitante, que inclúa o orzamento do investimento e o plan de financiamento que acredite a viabilidade do proxecto, segundo o modelo normalizado do anexo I. III ou calquera que, respectando o contido mínimo, queira presentar a persoa solicitante. l) Certificado da Tesourería Xeral da Seguridade Social das doce cotas de autónomos subvencionables abonadas ou da Mutualidade correspondente ao colexio profesional do que se trate, de ser o caso. m) Modelo de designación de conta bancaria, titularidade do interesado, de ser o caso. O prazo de presentación de solicitudes será de tres meses, e iniciarase ao día seguinte da publicación do extracto da convocatoria no Boletín oficial da Provincia, a través da BDNS. Base 6º: Autorizacións 6.1. A solicitude desta axuda comportará a autorización pola persoa interesada ao órgano xestor para solicitar as certificacións que deba emitir a Axencia Estatal da Administración Tributaria, a Tesourería Xeral da Seguridade Social, a Consellería de Facenda da Xunta de Galicia e o Concello de Cambre, segundo o establecido no artigo 20 da Lei 9/2007, do 13 de xuño, de subvencións de Galicia.6.2. Mediante a presentación da solicitude de subvención a persoa interesada dá autorización expresa ao Concello de Cambre para incluír e facer públicos os datos relevantes referidos á axuda recibida. Os dereitos de acceso, rectificación, consulta, cancelación e oposición de datos de carácter persoal poderán exercerse ante o Concello de Cambre como responsable dos ficheiros, de conformidade coas prescricións da Lei orgánica 15/1999, do 13 de decembro, de protección de datos de carácter persoal. Base 7º: Procedemento de concesión, instrución e tramitación.7.1. O procedemento de tramitación das subvencións recollidas nesta orde axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento.7.2. A instrución do procedemento levarase a cabo polos servizos técnicos da Axencia de Desenvolvemento Local, que realizará as actuacións necesarias para determinar o coñecemento e a comprobación dos datos en virtude dos cales se debe formular a proposta de resolución. Se resultase que a documentación está incompleta ou é defectuosa, requiriráselle ao solicitante para que no prazo de dez días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude. Base 8º: Concesión da axuda. Resolución e recursos 8.1. O órgano competente para resolver sobre a concesión ou denegación destas subvencións será o alcalde, ou concelleiro/a en quen delegue, a proposta do/a concelleiro/a responsable, unha vez recibidas as propostas definitivas dos servizos técnicos da Axencia de Desenvolvemento Local, previa comprobación da documentación xustificativa presentada que acompaña á solicitude e do cumprimento polos beneficiarios dos requisitos establecidos nas bases, e logo da súa fiscalización pola Intervención Municipal.8.2. O prazo para resolver e notificar a resolución será de 6 meses que se computará dende a data de finalización do prazo xeral de presentación das solicitudes. Transcorrido o dito prazo sen que se ditase resolución expresa, entenderase desestimada a solicitude de acordo co establecido na Lei 39/2015, de 1 de outubro, do procedemento administrativo común das Administracións Públicas.8.3. As resolucións que se diten neste procedemento esgotan a vía administrativa e contra elas cabe interpoñer recurso contencioso - administrativo, no prazo de dous meses, ante o órgano competente da xurisdición contencioso - administrativa, de conformidade co disposto na lei 29/1998 do 13 de xullo, reguladora da xurisdición contenciosa administrativa. Poderase formular, con carácter potestativo, recurso de reposición no prazo dun mes, ante o mesmo órgano que ditou a resolución impugnada, de acordo coa Lei 39/2015, de 1 de outubro, do procedemento administrativo común das Administracións Públicas. Base 9ª. Xustificación Os/as beneficiarios/as, unha vez notificada a resolución de concesión, de non telo feito coa solicitude, presentarán no rexistro de entrada do concello: a) Certificado da Tesourería Xeral da Seguridade Social das doce cotas de autónomos subvencionables abonadas ou da Mutualidade correspondente ao colexio profesional do que se trate b) Modelo de designación de conta bancaria, titularidade do interesado. c) Declaración compresiva do conxunto de todas as axudas solicitadas ou concedidas, para o mesmo proxecto ou actividade, polas administracións públicas competentes ou outros entes públicos, ou, de ser o caso, unha declaración de que non solicitou nin percibiu outras axudas ou subvencións, segundo o modelo normalizado do anexo I. II. En todo caso, e ineludiblemente, antes de que finalice o mes seguinte ao pagamento da última cota de autónomos ou da mutualidade obxecto da subvención, deberán achegar a documentación xustificativa referida no paragrafo anterior, no caso de non terse presentado con anterioridade, no rexistro de entrada do concello, co fin de acreditar o cumprimento dos requisitos establecidos para a concesión. Base 10ª. Pagamento Previa comprobación da documentación xustificativa presentada e do cumprimento polos beneficiarios dos requisitos establecidos nas bases, e logo do informe proposta dos servizos técnicos e concellería responsable, así como da fiscalización realizada pola intervención municipal, o alcalde ou concelleiro/a delegado/a competente, aprobará a documentación xustificativa presentada así como o recoñecemento de obrigas correspondentes ás subvencións concedidas, e ordeará o pagamento da axuda. O abono levarase a cabo nun único pago, e mediante transferencia bancaria á conta de titularidade da persoa beneficiaria sinalada. Base 11ª: Obrigas das persoas beneficiarias a) Realizar a actividade que fundamente a concesión da subvención durante un tempo mínimo de dezaoito meses salvo por causas alleas á súa vontade, o cal deberá acreditar fidedignamente. No caso de darse de baixa con anterioridade, deberá comunicar esta circunstancia ante o Concello de Cambre no mes posterior a dita baixa. b) Xustificar ante o órgano concedente o cumprimento dos requisitos e das condicións, así como a realización da actividade e someterse ás actuacións de comprobación que poida efectuar o Concello de Cambre. c) Comunicarlle ao órgano concedente calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos para o mesmo concepto que se subvenciona con este programa. d) Conservar os documentos xustificativos relativos á subvención, incluídos os documentos electrónicos, mentres poidan ser obxecto das actuacións de comprobación e control. e) Proceder ao reintegro dos fondos percibidos nos supostos previstos no artigo 33 da Lei 9/2007, do 13 de xuño, de subvención de Galicia. Base 12ª: Modificación da resolución de concesión Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos e privados, nacionais ou internacionais, poderá dar lugar á modificación da resolución da concesión e, eventualmente, á súa revogación. Base 13ª: Revogación e reintegro 13.1. Procederá a revogación da axuda, así como reintegro total das cantidades percibidas e a esixencia do xuro de mora correspondente desde o momento do pagamento da subvención ata a data en que se acorde a procedencia do reintegro, nos casos previstos no artigo 33 da Lei 9/2007, do 13 de xuño, de subvencións de Galicia.13.2. Procederá o reintegro total da axuda percibida ao abeiro da segunda destas bases de non cumprir o beneficiario a súa obriga de manter a actividade durante dezaoito meses. A obriga de reintegro establecida nos parágrafos anteriores enténdese sen prexuízo do establecido no Real decreto lexislativo 5/2000, do 4 de agosto, polo que se aproba o texto refundido da Lei sobre infraccións e sancións na orde social. Base 14ª: Seguimento e control Os/as solicitantes da axuda, no suposto de teren a condición de beneficiarios/as e para os efectos das actuacións de control das obrigas asumidas, estarán sometidos ao control do Concello de Cambre, que comportará á realización de todas as actuacións que se consideren oportunas para acreditar o cumprimento dos requisitos da subvención e, nomeadamente, para cumprir co requisito establecido na base undécima, apartado a) deste programa. Base 15ª: Incorporación ao Rexistro publico de subvencións e publicación da subvención concedida En cumprimento do disposto no artigo 20.1 da Lei 38/2003 (LXS) e demais normativa de desenvolvemento, os datos da subvención concedida e a identificación da persoa beneficiaria, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto. Cambre, 12 de xaneiro de 2017 O alcalde Óscar A. García Patiño